《出关》
清代·吴兆骞

边楼回首削嶙峋，
筚篥喧喧驿骑尘。
敢望余生还故国，
独怜多难累衰亲。
云阴不散黄龙雪，
柳色初开紫塞春。
姜女石前频驻马，
傍关犹是汉家人。?

作者简介：（1631—1684）清江南吴江人，字汉槎。吴兆宽弟。少有才名，与华亭彭师度、宜兴陈维崧有“江左三凤凰”之号。顺治十四年科场案，无辜遭累，遣戍宁古塔，居二十三年。友人顾贞观求明珠子纳兰性德为之缓颊，旧日文友宋德宜、徐乾学集资纳赎，始得放归，又三年而卒。有《秋笳集》。